सुराज में शहर के डेढ़ हजार से अधिक लोगों ने मांगा नजूल जमीन का पट्टा
अम्बिकापुर व बतौली के पंचायत सचिव निलंबित: लोक सुराज अभियान की बैठक में उपस्थित नहीं होने पर अंबिकापुर विकासखंड के ग्राम पंचायत लब्जी और बतौली विकासखंड के ग्राम पंचायत सल्याडीह के पंचायत सचिव को निलंबित कर दिया गया है। जिला पंचायत सीईओ आर एकका ने दोनों पर कार्रवाई की है।
मैनपाट में सबसे कम आवेदन जमा हुए
एक महीने में 76 हजार आवेदनों काे निपटाने होंगे
जिला पंचायत सीईओ के अनुसार अंबिकापुर जनपद पंचायत में सबसे अधिक 24 हजार 430 आवेदन आए हैं जबकि मैनपाट से सबसे कम 4 हजार 692 आवेदन आए हैं। लखनपुर से 9 हजार 577, उदयपुर से 5 हजार 949 , लुण्ड्रा से 8 हजार 272, बतौली से 7 हजार 20, सीतापुर से 7 हजार 162 आवेदन आवेदन आए हैं। इसी तरह शहरी क्षेत्र से 9 हजार 5 आवेदन आए हैं। इनमें मांग के 7 हजार 139 शिकायतों के 1 हजार 866 आवेदन हैं।
लोक सुराज में शहर से लेकर सभी गांवों से 76 हजार 314 आवेदन आए हैं। इनमें मांग के 70 हजार 574 आवेदन आए हैं। 5 हजार 740 आवेदन शिकायतों के हैं। एक महीने में आवेदनों का निराकरण किया जाएगा। अंबिकापुर शहर में सबसे अधिक आवेदन नजूल भूमि के पट्टे के लिए आए हैं।ग्रामीण क्षेत्रों से 67 हजार 102 आवेदन आए हैं। इनमे 63 हजार 317 आवेदन मांग से संबंधित हैं। 3 हजार 785 शिकायतें हैं।
भास्कर संवाददाता|अंबिकापुर
तीन दिनों तक चले लोक सुराज अभियान में शहर के डेढ़ हजार से अधिक लोगों ने आवेदन देकर नजूल जमीन का पट्टा दिए जाने की मांग की है। लोगों ने आवेदन में चालीस से पैंतालिस सालों तक कब्जे का हवाला देते हुए कहा कि पट्टा नहीं मिलने से डर बना रहता है। कुछ लोगों ने कहा कि निगम के पिछले चुनाव में मुख्यमंत्री ने पट्टा दिए जाने का आश्वासन दिया था लेकिन उसके बाद कोई पहल नहीं हुई। अधिकारियों का कहना है कि नगर निगम को पट्टा देने का अधिकार नहीं है। मामले में शासन को प्रकरण भेजा जाएगा।
निगम के अधिकारियों के अनुसार शहर में सात हजार से अधिक आवेदन सुराज में आए हैं। इनमें पांच हजार से अधिक आवेदन मांग से संबंधित हैं और अधिकतर आवेदन जमीन के पट्टे के लिए आए हैं। नमनाकला, गांधीगनर, गंगापुर, नवागढ़, बिशुनपुर जैसे क्षेत्रों से इस तरह के अावेदन अधिक आए हैं। नगर निगम से कुछ महीने पहले ही प्रस्ताव पास कर पट्टे के लिए शासन को प्रस्ताव भेजा गया है। अधिकारियों का कहना है कि अभियान खत्म होने के बाद आवेदन अलग-अलग किए जा रहे हैं।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva